Hjónin Ágústa Magnúsdóttir og Gústav Jóhannsson eru eigendur húsgagnahönnunar - og framleiðslufyrirtækisins AGUSTAV.Vísir / Anton Brink Nýjasta vara húsgagnahönnunar - og framleiðslufyrirtækisins AGUSTAV er fallegur trébekkur úr gegnheilum við með svörtum stálfótum . Gústav Jóhannsson , annar helmingur fyrirtækisins , segir að hugmyndina að honum hafa verið lengi að mótast hjá þeim . „ Við sýndum hugmyndina að honum fyrst á sýningu síðasta sumar en náðum svo loks að klára útfærsluna og bjóða upp á hana sem part af vöruúrvalinu okkar um miðjan október . Við höfum prófað okkur áfram með ýmsar viðartýpur og bjóðum nú upp á bekkinn í eik , hnotu og mahóní . Engar skrúfur eða naglar eru í bekknum heldur stendur hann á spennunni einni saman . “ Nýi trébekkurinn er úr gegnheilum við með svörtum stálfótum . Vísir / Anton Brink Nýtist víða Hinn helmingur fyrirtækisins , Ágústa Magnúsdóttir , segir bekkinn tilvalinn á ganginn , við enda rúmsins , við borðstofuborðið eða hvar sem vantar bekk á heimilið . „ Undirstuðningurinn nýtist svo einnig vel sem hilla fyrir skó , box , körfur eða annað . Viðtökurnar á bekknum hafa verið framar öllum vonum og það er gaman að sjá hvað fólki dettur í hug að nota hann á marga mismunandi vegu . “ Ágústa og Gústav eru hjón og hafa rekið fyrirtækið saman frá árinu 2011 en þau fluttu heim árið 2014 eftir margra ára dvöl í Danmörku og á Ítalíu . Engar skrúfur eða naglar eru í bekknum heldur stendur hann á spennunni einni saman . Vísir / Anton Brink Það styttist í Hönnunarmars sem þau segja að hafi alltaf verið mikilvægur vettvangur til að vekja athygli á sér . „ Það er gulls ígildi að eiga nokkra daga á ári þar sem stór hluti íbúa landsins og erlendir gestir flykkjast um bæinn með það að markmiði að kynna sér hvað er í boði . “ Í ár munum þau standa fyrir sýningu í nýju sýningarrýmið þeirra og Kjartans Óskarssonar á Funahöfða 3. „ Þar ætlum við að kynna bæði sýningarrýmið og verkstæðið og kynna um leið hugmyndafræðina sem við vinnum út frá . Að sjálfsögðu munum við einnig kynna nýjar vörur , m.a. nýjan stól sem við erum mjög spennt fyrir . Þessi þróunartími er einhver skemmtilegasti tími ársins og við viljum alltaf koma með fleiri vörur en færri en við sjáum hvernig þetta þróast í ár hjá okkur . “ Mæliprikið er ný vara . Hægt er að panta það í fæðingarlend barns , sem gestgjafaprik með mælilengdum borðdekkingar og sem mæliprik í ákveðinni lengd . Ný hugmynd Fyrir utan nýjar vörur hyggjast þau einnig kynna nýja hugmynd sem leiðir af sér hálfgerða vörulínu . „ Við höfum alltaf verið mjög upptekin af því að passa upp á umhverfið í framleiðslunni okkar og m.a. gróðursett tré fyrir hverja selda vöru . Nú viljum við taka þetta skrefinu lengra . Við höfum reynt að minnka affall frá okkur eins og við getum og nýtt allt efni eins vel og hægt er . Við köllum nýju hugmyndina okkar AFGANGAR og gengur hún út á að þaulnýta alla afganga sem falla til á verkstæðinu til framleiðslu á nýjum vörum . “ Þau eru nú þegar komin með nokkrar litlar heimilis - og lífsstíls vörur , allar unnar úr afgögnum sem þau ætla að kynna og bjóða til sölu á Hönnunarmars . „ Með þessu móti minnkum við rusl og nýtum afurðir til fulls og getum um leið framleitt smærri vörur á hagstæðu verði . Allir græða ! “